ອິນໂດເນເຊຍ ກູ້ເອົາຊາກສົບ ຂຶ້ນມາໄດ້ແລ້ວ 40 ສົບ ຈາກເຮືອບິນ ສາຍການບິນ AirAsia
ເຈົ້າ​ໜ້າ​ທີ່​ອິນ​ໂດ​ເນ​ເຊຍ ​ກູ້​ເອົາ​ຊາກ​ສົບ ຂຶ້ນ​ມາ​ໄດ້ແລ້ວ ​ຢ່າງ​ນ້ອຍ 40 ສົບ​ ຈາກ​ນ້ຳ​ທະ​ເລ​ ໃກ້ໆ​ກັບ​ຊາກ​ຫັກ​ພັງ​ຂອງ​ເຮືອບິນ AirAsia.
ບັນດາເຈົ້າໜ້າທີ່ອິນໂດເນເຊຍ ໄດ້ກູ້ເອົາຊາກສົບມາໄດ້ຢ່າງ ນ້ອຍ 40 ສົບຈາກນ້ຳທະເລຢູ່ໃກ້ໆກັບຊາກຫັກພັງຂອງເຮືອ ບິນໂດຍສານສາຍການບິນ AirAsia ທີ່ໄດ້ເກີດອຸບັດເຫດຕົກ ໃນລະຫວ່າງດິນຟ້າອາກາດບໍ່ດີ ໃນວັນອາທິດມື້ກ່ອນນີ້ ໃນວັນອັງຄານມື້ນີ້ ໂທລະພາບໃນທ້ອງຖິ່ນ ສະແດງໃຫ້ເຫັນວ່າ ພວກເຮືອບິນເຮລີຄອບເຕີ ຊ່ອຍດຶງເອົາຊາກສົບ ຂຶ້ນມາຈາກ ທະເລ Java ປະມານ 160 ຫຼັກກິໂລແມັດຢູ່ນອກຝັ່ງ ເກາະ Borneo ບັນດາຄອບຄົວຂອງພວກຜູ້ໂດຍສານຢູ່ໃນເຮືອບິນລຳນັ້ນພາກັນ ຮ້ອງໄຫ້ ນ້ຳຕາໄຫລອອກມາ ຫຼັງຈາກເຫັນພວກຮູບພາບທຳອິດຂອງພວກຊາກສົບທີ່ໄຫລຟູຢູ່ເທິງໜ້ານ້ຳ ທີ່ບໍ່ໄດ້ໃສ່ເສື້ອຊູຊີບນັ້ນ ມາຮອດຕອນຕາເວັນຕົກ ພວກກູ້ໄພ ໄດ້ພົບເຫັນພຽງແຕ່ນຶ່ງສ່ວນສີ່ຂອງຈຳນວນພວກຄົນໂດຍສານແລະຈຸບິນໃນເຮືອບິນ ບໍ່ໄດ້ເຫັນພວກຄົນໂດຍສານຫຼືຈຸບິນຈັກຄົນຍັງມີຊີວິດຢູ່ ໄດ້ມີການພົບເຫັນຊາກສົບເຫຼົ່ານີ້ ໃນເວລາບໍ່ດົນ ຫຼັງຈາກພົບເຫັນຊາກຫັກພັງຂອງເຮືອ ບິນ ຮວມທັງສິ່ງທີ່ປາກົດວ່າເປັນເສື້ອຊູຊີບສີໝາກກ້ຽງ ກະເປົາເດີນທາງແລະປະຕູອອກ ສຸກເສີນສີແດງແລະສີຂາວຂອງເຮືອບິນ ບັນດາເຈົ້າໜ້າທີ່ຊອກຄົ້ນທາງອາກາດ ກໍໄດ້ເຫັນສິ່ງທີ່ປາກົດວ່າ ເປັນ  ຢູ່ໃຕ້ ໜ້ານ້ຳ ທີ່ເຊື່ອກັນວ່າ ເປັນລຳໂຕຂອງເຮືອບິນ Airbus 320-200 ໃນຖະແຫຼງການສະບັບນຶ່ງ ທີ່ອອກໃນຕອນແລງຂອງວັນອັງຄານມື້ນີ້ AirAsia ໃຫ້ການ ຢືນຢັນວ່າ ຊາກຫັກພັງທີ່ພົບເຫັນນັ້ນແມ່ນເປັນຂອງເຮືອບິນທີ່ຫາຍສາບສູນໄປໃນມື້ ວັນອາທິດແລ້ວ ປະມານເຄິ່ງທາງ ໃນຖ້ຽວບິນເປັນເວລາສັ້ນໆ 2 ຊົ່ວໂມງແຕ່ເມືອງ Surabaya ຂອງ ອິນໂດເນເຊຍ ໄປຫາສິງກະໂປ ທ່ານ Tony Fernandes ຫົວໜ້າບໍລິຫານ ແລະຜູ້ກໍ່ຕັ້ງສາຍການບິນ AirAsia ກ່າວ ຜ່ານທາງ Twitter ວ່າ  ໂດຍກ່າວວ່າ ມີເຮືອຢ່າງໜ້ອຍ 30 ລຳ ເຮືອບິນ 15 ລຳ ແລະເຮືອບິນເຮລີຄອບເຕີ 7 ລຳ ຈາກຫຼາຍ ປະເທດໄດ້ທຳການຊອກຄົ້ນຮ່ວມກັນ ຫາເຮືອບິນລຳນີ້ລະຫວ່າງເກາະ Borneo ຫາ ເກາະຊູມາຕຣານັ້ນ ຄວາມພະຍາຍາມຊອກຄົ້ນ ຈະໄດ້ຮັບການສະໜັບສະໜຸນຕື່ມອີກໃນວັນອັງຄານມື້ນີ້ ເວ ລາເຮືອກອງທັບເຮືອສະຫະລັດໄປຮອດ ເຮືອ USS Sampson ຊຶ່ງໄດ້ປະຈຳການຢູ່ ໃນຂົງເຂດນັ້ນ ແມ່ນປະກອບດ້ວຍອຸບປະກອນຊອກຫາວັດຖຸໃຕ້ນ້ຳຕ່າງໆ ທີ່ສາມາດຊ່ອງເຫັນສິ່ງຢູ່ໃນໃຕ້ນ້ຳນັ້ນໄດ້